01996A0312(01) — SK — 25.09.2013 — 001.001

Tento text slúži výlučne ako dokumentačný nástroj a nemá žiadny právny účinok. Inštitúcie Únie nenesú nijakú zodpovednosť za jeho obsah. Autentické verzie príslušných aktov vrátane ich preambúl sú tie, ktoré boli uverejnené v Úradnom vestníku Európskej únie a ktoré sú dostupné na portáli EUR-Lex. Tieto úradné znenia sú priamo dostupné prostredníctvom odkazov v tomto dokumente

Zmenená a doplnená:

▼B

DOHOVOR

o ochrane Álp (Alpský dohovor)

SÚC SI VEDOMÉ, že Alpy patria medzi najväčšie súvislé nenarušené prírodné oblasti v Európe, ktoré so svojím výrazným jedinečným a rozmanitým prirodzeným prírodným prostredím, kultúrou a históriou tvoria hospodárske, kultúrne, rekreačné a životné prostredie v srdci Európy, spoločne využívané viacerými národmi a krajinami,

Článok 1

Rozsah

1. Dohovor bude zahŕňať alpský región v rozsahu, ako je opísaný a zobrazený v prílohe.

2. Každá zmluvná strana môže pri uložení svojej ratifikačnej listiny, listiny o prijatí alebo listiny o schválení, alebo kedykoľvek neskôr rozšíriť uplatňovanie tohto dohovoru na ďalšie časti svojho národného územia prostredníctvom vyhlásenia, predloženého depozitárovi, Rakúskej republike, ak to bude potrebné pre vykonanie ustanovení dohovoru.

3. Každé vyhlásenie, vykonané podľa odseku 2, môže byť vo vzťahu ku každému národnému územiu, uvedenému v tomto vyhlásení, odvolané oznámením, adresovaným depozitárovi. Odvolanie nadobudne účinnosť na prvý deň mesiaca, nasledujúceho po uplynutí obdobia šiestich mesiacov odo dňa prijatia tohto oznámenia uschovávateľom.

Článok 2

Všeobecné povinnosti

1. Zmluvné strany budú uskutočňovať komplexnú politiku zachovania a ochrany Álp uplatňovaním princípov predchádzania, platby pôvodcom znečistenia (princíp „znečisťovateľ platí“) a spolupráce, po dôkladnom zohľadnení záujmov všetkých alpských štátov, ich alpských regiónov a Európskeho hospodárskeho spoločenstva, a prostredníctvom uvážlivého a trvalo udržateľného využívania zdrojov. Cezhraničná spolupráca štátov v alpskom regióne bude zintenzívnená a rozšírená z hľadiska územia aj počtu zúčastnených subjektov.

2. Aby dosiahli cieľ, uvedený v odseku 1, zmluvné štáty prijmú potrebné opatrenia najmä v nasledujúcich oblastiach:

c) predchádzanie znečisťovaniu ovzdušia – cieľom je drasticky znížiť emisie znečisťujúcich látok a problémy znečisťovania v alpskom regióne, vrátane škodlivých látok, vstupujúcich do regiónu zvonku, na úroveň, ktorá nebude škodlivá pre človeka, živočíchov a rastliny;

g) horské farmárstvo – cieľom je vo verejnom záujme zachovať tradičné spôsoby obrábania pôdy človekom, a zachovať a podporovať taký systém hospodárenia, ktorý vyhovuje miestnym podmienkam a je zlučiteľný so životným prostredím, berúc do úvahy menej priaznivé hospodárske podmienky;

h) horské lesy – cieľom je zachovať, posilniť a obnoviť funkciu lesov, najmä ich ochrannú funkciu, zlepšovaním odolnosti lesných ekosystémov predovšetkým uplatňovaním prirodzených lesníckych techník a zákazom každého použitia, ktoré škodí lesom, berúc do úvahy nepriaznivé hospodárske podmienky alpského regiónu;

i) cestovný ruch a rekreácia – cieľom je pomocou obmedzenia činností, škodiacich životnému prostrediu, zosúladiť turistické a rekreačné činnosti s ekologickými a sociálnymi požiadavkami, najmä zákazom vstupu do "tichých" oblastí;

k) energetika – cieľom je zaviesť metódy pre výrobu, dodávky a využívanie energie, ktoré chránia krajinu a sú zlučiteľné so životným prostredím, a podporovať energeticky úsporné opatrenia;

3. Zmluvné strany sa dohodnú na protokoloch, ktoré určia podrobnosti pre vykonanie tohto dohovoru.

Článok 3

Výskum a systematické monitorovanie

Zmluvné strany sa v oblastiach, uvedených v článku 2, dohodnú na:

c) zosúladení výskumných, monitorovacích a súvisiacich činností, zameraných na získavanie dát.

Článok 4

Právna, vedecká, hospodárska a technická spolupráca

1. Zmluvné strany budú uľahčovať a podporovať výmenu právnych, vedeckých, hospodárskych a technických informácií, týkajúcich sa tohto dohovoru.

2. Zmluvné strany sa budú navzájom informovať o plánovaných právnych alebo hospodárskych opatreniach, ktoré by mali mať konkrétny účinok na alpský región alebo jeho časti, aby čo najviac zohľadňovali cezhraničné a regionálne požiadavky.

3. Zmluvné strany budú spolupracovať s medzinárodnými vládnymi a mimovládnymi organizáciami, ak to bude potrebné, aby zabezpečili efektívne vykonanie dohovoru a protokolov, ktorých sú zmluvnou stranou.

4. Zmluvné strany zabezpečia, aby verejnosť bola pravidelne informovaná vhodným spôsobom o výsledkoch výskumu, monitorovania a prijatých opatrení.

5. Povinnosti zmluvných strán, vyplývajúce z tohto dohovoru v súvislosti s poskytovaním informácií, budú musieť byť v súlade s národnými zákonmi o utajovaných informáciách. S informáciami, označenými za tajné, sa bude zaobchádzať ako s tajnými informáciami.

Článok 5

Konferencia zmluvných strán

1. Budú sa konať pravidelné zasadnutia konferencie zmluvných strán, na ktorých sa bude diskutovať o spoločných záujmoch a spolupráci medzi zmluvnými stranami.

Prvé zasadnutie alpskej konferencie bude zvolané najneskôr rok po nadobudnutí platnosti tohto dohovoru zmluvnou stranou, ktorá bude určená na základe dohody.

2. Ďalšie pravidelné zasadnutia konferencie budú zvyčajne zvolané raz za dva roky zmluvnou stranu, vykonávajúcou predsedníctvo. Predsedníctvo a miesto konania sa budú meniť po každom pravidelnom zasadnutí konferencie. Obe určí Alpská konferencia.

3. Zmluvná strana, vykonávajúca predsedníctvo, navrhne program zasadnutia konferencie. Každá zmluvná strana bude mať právo požiadať o zaradenie ďalších bodov do programu rokovania.

4. Zmluvné strany predložia konferencii informácie o opatreniach, ktoré prijali pri vykonávaní Dohovoru a Protokolov, ktorých sú zmluvnou stranou, v súlade s národnými zákonmi o utajených informáciách.

5. Organizácia spojených národov, jej špecializované agentúry, Rada Európy a všetky európske krajiny sa môžu zúčastňovať na zasadnutiach konferencie ako pozorovatelia. To isté platí pre cezhraničné združenia alpských územných orgánov. Okrem nich môžu byť na zasadnutia konferencie pripustené aj príslušné medzinárodné mimovládne organizácie ako pozorovatelia.

6. Mimoriadne zasadnutia konferencie sa uskutočnia po dohode alebo na základe písomnej žiadosti, predloženej predsedajúcej zmluvnej strane jednou tretinou zmluvných strán medzi dvoma pravidelnými zasadnutiami.

Článok 6

Funkcie konferencie

Konferencia na svojich zasadnutiach preskúma vykonávanie Dohovoru a Protokolov, spolu s prílohami, a najmä bude plniť nasledujúce funkcie na svojich zasadnutiach:

c) schváli svoj rokovací poriadok;

g) rozhodne o opatreniach alebo odporučí opatrenia, potrebné pre dosiahnutie cieľov, ustanovených v článkoch 3 a 4, určí typ, predmet a dátum predloženia informácií, ktoré budú predložené v súlade s článkom 5 ods. 4, a zoberie na vedomie tieto informácie, spolu so správami predloženými pracovnými skupinami;

Článok 7

Rozhodovanie v rámci konferencie

1. Konferencia bude dosahovať svoje rozhodnutia jednomyseľne, ak nižšie nie je ustanovené inak. Ak všetky úsilia o dosiahnutie jednomyseľnosti, s ohľadom na funkcie, uvedené v článku 6 písm. c), f) a g), zlyhali a predseda výslovne potvrdí túto skutočnosť, rozhodnutie bude dosiahnuté trojštvrtinovou väčšinou zmluvných strán, prítomných a hlasujúcich na zasadnutí.

2. Každá zmluvná strana bude mať na konferencii jeden hlas. V oblastiach svojej pôsobnosti Európske spoločenstvo uplatňuje svoje hlasovacie právo s počtom hlasov, zodpovedajúcim počtu jeho členských štátov, ktoré sú zmluvnými stranami tohto Dohovoru; Európske hospodárske spoločenstvo neuplatní svoje hlasovacie právo v prípadoch, keď členské štáty uplatnia svoje.

Článok 8

Stály výbor

1. Stály výbor konferencie, zložený z delegátov zmluvných strán, bude vytvorený ako výkonný orgán.

2. Signatárske štáty, ktoré ešte neratifikovali dohovor, budú mať na zasadnutiach stáleho výboru štatút pozorovateľa. Okrem toho každý alpský štát, ktorý ešte nepodpísal tento dohovor, môže získať tento štatút na požiadanie.

3. Stály výbor schváli svoj rokovací poriadok.

4. Stály výbor okrem toho rozhodne o postupoch pre každú účasť zástupcov vládnych a/alebo mimovládnych organizácií na svojich zasadnutiach.

5. Zmluvná strana, predsedajúca konferencii, vymenuje predsedu stáleho výboru.

6. Stály výbor bude plniť najmä nasledujúce funkcie:

c) bude informovať alpskú konferenciu o vykonávaní rozhodnutí konferencie;

d) bude pripravovať programy pre zasadnutia konferencie, pričom môže navrhnúť body do programu rokovania, ako aj iné opatrenia, týkajúce sa plnenia dohovoru a jeho príloh;

7. Rozhodovanie v rámci stáleho výboru bude prebiehať v súlade s ustanoveniami, ustanovenými v článku 7.

Článok 9

Sekretariát

Konferencia môže jednomyseľne rozhodnúť o vytvorení stáleho sekretariátu.

Článok 10

Zmeny a doplnky dohovoru

Každá zmluvná strana môže predložiť návrhy na zmeny a doplnky tohto dohovoru zmluvnej strane, predsedajúcej konferencii. Tieto návrhy budú oznámené zmluvným stranám a signatárskym štátom zmluvnou stranou, predsedajúcou konferencii, aspoň šesť mesiacov pred zasadnutím konferencie, na ktorej majú byť preskúmané. Zmeny dohovoru nadobudnú platnosť v súlade s článok 12 ods. 2, 3 a 4.

Článok 11

Protokoly a ich zmeny a doplnky

1. Návrhy protokolov v zmysle článku 2 ods. 2 budú oznámené zmluvným stranám a signatárskym stranám zmluvnou stranou, predsedajúcou konferencii, aspoň šesť mesiacov pred schôdzou konferencie, na ktorej majú byť preskúmané.

2. Protokoly schválené konferenciou budú podpísané na zasadnutiach konferencie alebo neskôr u depozitára. Budú platiť pre zmluvné strany, ktoré ich ratifikovali, prijali alebo schválili. Pre nadobudnutie platnosti protokolu budú potrebné aspoň tri ratifikácie, prijatia alebo schválenia. Príslušné dokumenty budú uložené u depozitára, Rakúskej republike.

3. Ak v protokole nie je stanovené inak, nadobudnutie platnosti protokolu a odstúpenie od protokolu sa bude riadiť článkami 10, 13 a 14.

4. V prípade zmien a doplnkov k protokolu, odseky 1 až 3 sa budú uplatňovať obdobne.

Článok 12

Podpis a ratifikácia

1. Tento dohovor je otvorený na podpis od 7. novembra 1991 v Rakúskej republike ako u depozitára.

2. Dohovor bude podliehať ratifikácii, prijatiu alebo schváleniu. Ratifikačné listiny, listiny o prijatí alebo listiny o schválení budú uložené u depozitára.

3. Dohovor nadobudne platnosť tri mesiace po dni, keď tri štáty vyjadrili súhlas so záväznosťou dohovoru, v súlade s ustanoveniami odseku 2.

4. V prípade ktoréhokoľvek signatárskeho štátu, ktorý neskôr vyjadrí súhlas so záväznosťou dohovoru v súlade s ustanoveniami odseku 2, dohovor nadobudne platnosť tri mesiace po dni uloženia ratifikačnej listiny, listiny o prijatí alebo listiny o schválení.

Článok 13

Odstúpenie

1. Každá zmluvná strana môže kedykoľvek odstúpiť od tohto dohovoru na základe oznámenia, adresovaného depozitárovi.

2. Toto odstúpenie nadobudne účinnosť prvým dňom mesiaca, nasledujúceho po uplynutí obdobia šiestich mesiacov odo dňa prijatia oznámenia depozitárom.

Článok 14

Oznámenia

Depozitár oznámi každej zmluvnej strane a každému signatárskemu štátu:

c) každý dátum nadobudnutia platnosti dohovoru, v súlade s článkom 12;

Na dôkaz toho dolu podpísaní zástupcovia, riadne oprávnení pre tento účel, podpísali tento dohovor.

V Salzburgu, 7. novembra 1991, v nemeckom, francúzskom, talianskom a slovinskom jazyku, pričom každý text je rovnako záväzný; pôvodný text bude uložený v rakúskom štátnom archíve. Depozitár zašle overenú kópiu každému zo signatárskych štátov.

▼M1

PROTOKOL O PRISTÚPENÍ

Monackého kniežatstva k Dohovoru o ochrane Álp

Článok 1

Monacké kniežatstvo sa týmto stáva zmluvnou stranou Dohovoru o ochrane Álp v znení tohto protokolu o pristúpení.

Článok 2

K úvodu sa pridávajú slová „Monacké kniežatstvo“.

Článok 3

Týmto sa príloha, opisujúca a zobrazujúca alpský región, na ktorý sa uplatňuje Alpský dohovor, mení a dopĺňa takto:

Článok 4

1. Súhlas so záväznosťou tohto protokolu o pristúpení môže by vyjadrený

— podpisom, nepodliehajúcim ratifikácii, prijatiu alebo schváleniu; štát, ktorý využije túto možnosť, oznámi depozitárovi v čase svojho podpisu, že jeho podpis je rovnocenný so súhlasom so záväznosťou tohto protokolu o pristúpení;

2. Tento protokol o pristúpení nadobúda účinnosť tri mesiace odo dňa, keď budú splnené nasledujúce tri podmienky:

— zmluvné strany Alpského dohovoru vyjadria svoj súhlas so záväznosťou tohto protokolu o pristúpení;

— Monacké kniežatstvo vyjadrí svoj súhlas so záväznosťou tohto protokolu o pristúpení.

3. Pre signatárske štáty, ktoré ešte nie sú zmluvnými stranami Alpského dohovoru, súhlas so záväznosťou tohto protokolu o pristúpení nadobudne účinnosť až v deň, keď alpský dohovor nadobudne účinnosť vo vzťahu k nim.

Článok 5

Odo dňa podpísania tohto protokolu o pristúpení, žiadny štát nebude môcť potvrdiť svoj súhlas so záväznosťou Alpského dohovoru bez predchádzajúceho alebo súčasného potvrdenia svojho súhlasu so záväznosťou tohto protokolu o pristúpení.

Článok 6

Tento protokol o pristúpení môže byť vypovedaný len odstúpením Alpského dohovoru.

Článok 7

Depozitár oznámi všetkým zmluvným a signatárskym stranám:

Na dôkaz toho dolupodpísaní, riadne splnomocnení svojimi vládami, podpísali tento protokol o pristúpení.

V Chambéry, 20. decembra 1994, vo francúzskom, nemeckom, talianskom a slovinskom jazyku, pričom každý text je rovnako záväzný; pôvodný text bude uložený v rakúskom štátnom archíve. Uschovávateľ pošle overenú kópiu každému zo signatárov.

▼M2

PROTOKOL

o vykonávaní Alpského dohovoru z roku 1991 v oblasti ochrany pôdy

Protokol o ochrane pôdy

SÚC SI VEDOMÉ, že využívanie pôdy, a to najmä v súvislosti s urbanizáciou, rozvojom priemyslu a remeselnej výroby, infraštruktúr, banskej ťažby, cestovného ruchu, poľnohospodárstva, lesného hospodárstva a takisto dopravy, môže viesť ku kvalitatívnemu a kvantitatívnemu poškodzovaniu pôdy, a preto by sa na ochranu pôdy mali navrhnúť vhodné a integrované opatrenia na prevenciu ako aj obmedzenie a nápravu škôd;

UZNÁVAJÚC skutočnosť, že pôda má vo vnútri ekosystémov osobitné postavenie, že jej obnova ako aj regenerácia narušenej pôdy sú veľmi pomalé, že erózia by sa mohla zrýchliť v dôsledku topografických zvláštností alpského regiónu, že na jednej strane pôda zachytáva znečisťujúce látky a na druhej strane môže byť kontaminovaná pôda zdrojom znečistenia susedných ekosystémov a môže predstavovať riziko pre človeka, zvieratá a rastliny;

V SÚLADE so svojou úlohou uskutočňovať komplexnú politiku ochrany a trvalo udržateľného rozvoja alpského regiónu vyplývajúcou z Dohovoru o ochrane Álp (Alpský dohovor) zo 7. novembra 1991,

KAPITOLA I

VŠEOBECNÉ USTANOVENIA

Článok 1

Ciele

1. Tento protokol slúži na uskutočnenie záväzkov prijatých zmluvnými stranami Alpského dohovoru v oblasti ochrany pôdy.

2. Pôdu:

c) časti ekosystémov, najmä pokiaľ ide o obeh vody a živín;

d) prostredia premeny a regulácie nánosov látok, a to najmä vďaka jej filtračnej, pufračnej a zásobovacej schopnosti, najmä pre ochranu podzemných vôd;

c) priestoru pre ďalšie hospodárske využitie, dopravu, zásobovanie a distribúciu, odvod vôd a vyvážanie odpadu;

je potrebné trvalo zachovať vo všetkých jej zložkách. Najmä ekologické funkcie pôdy musia byť dlhodobo zaručené a zachované z kvalitatívneho a kvantitatívneho hľadiska ako základný prvok ekosystémov. Je potrebné podporiť renaturalizáciu narušenej pôdy.

3. Cieľom potrebných opatrení je najmä prispôsobenie využívania pôdy miestu, hospodárne využívanie plôch, prevencia erózie a škodlivých zmien štruktúry pôdy, ako aj minimalizácia nánosov látok znečisťujúcich pôdu.

4. Obzvlášť je potrebné zachovávať a podporovať rozmanitosť pôdy typickú pre alpský región a charakteristické miesta.

5. V tomto ohľade je obzvlášť dôležitá zásada prevencie, ktorá zahŕňa záruku funkčnej spôsobilosti a možností využívania pôdy na rozličné účely, ako aj jej zachovanie pre budúce generácie so zreteľom na trvalo udržateľný rozvoj.

Článok 2

Základné záväzky

1. Zmluvné strany sa zaväzujú prijať právne a administratívne opatrenia nevyhnutné na zabezpečenie ochrany pôdy v alpskom regióne. Za dohľad nad týmito opatreniami budú zodpovedať vnútroštátne orgány.

2. V prípade rizika závažného a trvalého narušenia funkčnej spôsobilosti pôdy musia byť aspekty ochrany spravidla uprednostnené pred aspektmi využívania.

3. Zmluvné strany zvážia možnosti podporiť opatrenia na ochranu pôdy v alpskom regióne v zmysle tohto protokolu daňovými a/alebo finančnými opatreniami. Opatrenia zlučiteľné s ochranou pôdy a s cieľmi hospodárneho a ekologického využitia pôdy by mali získať osobitnú podporu.

Článok 3

Zohľadnenie cieľov v ďalších politikách

Zmluvné strany sa tiež zaväzujú zohľadniť ciele tohto protokolu vo svojich ďalších politikách. V Alpách sa to vzťahuje najmä na sektor územného plánovania, urbanizmu a dopravy, energetiky, poľnohospodárstva a lesného hospodárstva, ťažby surovín, priemyslu, remeselnej výroby, cestovného ruchu, ochrany prírody a udržiavania krajiny, vodného a odpadového hospodárstva a udržovania kvality ovzdušia.

Článok 4

Účasť jednotiek územnej samosprávy

1. Každá zmluvná strana stanoví najlepšiu úroveň koordinácie a spolupráce medzi inštitúciami a priamo dotknutými jednotkami územnej samosprávy v existujúcom inštitucionálnom rámci s cieľom podporiť solidaritu v zodpovednosti, najmä pri využívaní a rozvoji súčinnosti v uplatňovaní politík ochrany pôdy v alpskom regióne, ako aj vo vykonávaní opatrení, ktoré z nich vyplývajú.

2. V existujúcom inštitucionálnom rámci sa priamo dotknuté jednotky územnej samosprávy zúčastňujú na jednotlivých štádiách prípravy a realizácie týchto politík a opatrení pri zachovaní svojich právomocí.

Článok 5

Medzinárodná spolupráca

1. Zmluvné strany podporujú posilnenie medzinárodnej spolupráce medzi príslušnými kompetentnými inštitúciami, najmä pokiaľ ide o vytvorenie katastrov pôdy, pozorovanie pôdy, vymedzenie oblastí chránenej pôdy, oblastí znečistenej pôdy ako aj rizikových oblastí a dohľad nad nimi, sprístupnenie a harmonizáciu databáz, koordináciu výskumu o ochrane alpskej pôdy ako aj vzájomné poskytovanie informácií.

2. Zmluvné strany sa zaväzujú odstrániť prekážky v medzinárodnej spolupráci medzi jednotkami územnej samosprávy v alpskom regióne a podporovať riešenie spoločných problémov na najvhodnejšej úrovni.

3. V prípade, že je definovanie opatrení týkajúcich sa ochrany pôdy v právomoci národných alebo medzinárodných orgánov, jednotky územnej samosprávy musia mať možnosť účinným spôsobom prezentovať záujmy obyvateľstva.

KAPITOLA II

ŠPECIFICKÉ OPATRENIA

Článok 6

Vymedzenie oblastí

Zmluvné strany dbajú na to, aby bola pri vymedzovaní chránených oblastí zahrnutá pôda, ktorá si zasluhuje ochranu. Je potrebné ochraňovať najmä pôdne a skalné útvary, ktoré sú charakteristické alebo majú osobitný význam pre poznanie vývoja zeme.

Článok 7

Hospodárne a obozretné využívanie pôdy

1. Pri zostavovaní a realizácii plánov a/alebo programov uvedených v treťom pododseku článku 9 protokolu Územné plánovanie a trvalo udržateľný rozvoj je potrebné zohľadniť potreby spojené s ochranou pôdy, najmä hospodárne využívanie pôdy a plochy.

2. S cieľom obmedziť nepriepustnosť a zaberanie pôdy dozerajú zmluvné strany na používanie stavebných postupov, ktoré hospodária s plochou a sú šetrné voči pôde. Pokiaľ ide o urbanizáciu, zamerajú sa prednostne na vnútorné oblasti, pričom obmedzia rozširovanie aglomerácií.

3. Pri štúdiách dopadu veľkých projektov v oblasti priemyslu, stavebníctva a najmä dopravných, energetických a turistických infraštruktúr na životné prostredie a priestor je potrebné v rámci vnútroštátnych procedúr zohľadniť ochranu pôdy a nižšiu ponuku plochy v alpskom regióne.

4. Keď to prírodné podmienky dovoľujú, je potrebné oživiť alebo rekultivovať pôdu, ktorá sa už nevyužíva alebo je narušená, najmä skládky, haldy, infraštruktúry, lyžiarske trate.

Článok 8

Hospodárne využívanie a ťažba surovín šetrná voči pôde

1. Zmluvné strany dbajú na hospodárne využívanie surovín vyťažených z pôdy. Dbajú na prednostné využívanie náhradných produktov a na vyčerpanie možností recyklovania, prípadne podporu ich rozvoja.

2. Pri ťažbe, spracovaní a využití surovín vyťažených z pôdy je potrebné čo najviac obmedziť narušenie ostatných funkcií pôdy. V oblastiach, ktoré predstavujú osobitný význam pre ochranu funkcií pôdy a v oblastiach určených na zachytávanie pitnej vody by sa malo upustiť od ťažby surovín.

Článok 9

Ochrana pôdy vo vlhkých oblastiach a rašeliniskách

1. Zmluvné strany sa zaväzujú ochraňovať vysoké a nízke rašeliniská. V tomto ohľade je potrebné v strednodobom horizonte naplánovať úplný prechod na používanie náhrady rašeliny.

2. Vo vlhkých oblastiach a rašeliniskách bude potrebné obmedziť odvodňovacie opatrenia na údržbu existujúcich sietí okrem odôvodnených výnimočných prípadov. Bolo by potrebné podporiť opatrenia smerujúce k návratu k prirodzenému stavu v už odvodnených oblastiach.

3. Močaristá pôda by sa spravidla nemala využívať, a ak sa využíva v poľnohospodárstve, je potrebné dbať na zachovanie jej špecifík.

Článok 10

Vymedzenie rizikových oblastí a postup pri ich ochrane

1. Zmluvné strany sa dohodli na zmapovaní oblastí Álp ohrozených geologickými, hydrogeologickými a hydrologickými rizikami, najmä pohybom pôdy (zosuvy, nánosy lávy, poklesy), lavínami a záplavami, ich zaznamenaním do katastra a v prípade potreby vymedzením rizikových oblastí. Zohľadniť treba aj prípadné seizmické riziká.

2. Zmluvné strany dbajú na to, aby sa v rizikových oblastiach uplatňovali v rámci možností inžinierske techniky blízke prírode s využitím miestnych a tradičných materiálov prispôsobených podmienkam krajiny. Tieto opatrenia je nutné podporiť vhodnými lesníckymi opatreniami.

Článok 11

Vymedzenie alpských oblastí ohrozených eróziou a postup pri ich ochrane

1. Zmluvné strany sa dohodli na zmapovaní oblastí Álp zasiahnutých plošnou eróziou a ich zapísaní do pôdneho katastra na základe porovnateľných kritérií pre kvantifikáciu erózie pôdy, ak je to nevyhnutné na ochranu hmotného majetku.

2. Eróziu pôdy je potrebné obmedziť na prísne minimum. Plochy poškodené eróziou pôdy a zosuvmi pôdy by mali byť asanované tak, ako to vyžaduje ochrana človeka a hmotného majetku.

3. Pre ochranu človeka a hmotného majetku je potrebné prednostne využívať techniky blízke prírode v oblasti hydrauliky, inžinierstva a lesnej ťažby s cieľom spomaliť vodnú eróziu a znížiť dopad odtoku povrchových vôd.

Článok 12

Poľnohospodárstvo, pastvinové hospodárstvo a lesné hospodárstvo

1. S cieľom zabezpečiť ochranu proti erózii a škodlivému zhutňovaniu pôdy sa zmluvné strany zaväzujú používať dobré praktiky súvisiace s poľnohospodárstvom, pastvinovým hospodárstvom a lesným hospodárstvom, prispôsobené miestnym podmienkam.

2. Pokiaľ ide o nános látok pochádzajúcich z používania hnojív alebo fytosanitárnych výrobkov, majú zmluvné strany v úmysle vypracovať a uplatňovať spoločné kritériá pre dobré technické praktiky. Povaha a množstvo hnojív a načasovanie ich aplikovania musia byť prispôsobené potrebám rastlín, pričom je potrebné zohľadniť živiny dostupné v pôde a organické látky, ako aj pestovateľským a pôdnym podmienkam. Prispieva k tomu uplatňovanie integrovaných ekologických/biologických výrobných metód a stanovenie hornej hranice zaťaženia zvieratami v závislosti od prírodných podmienok prostredia a rastu rastlín.

3. Na alpských pastvinách je potrebné minimalizovať najmä používanie minerálnych hnojív a syntetických fytosanitárnych výrobkov. Bolo by potrebné upustiť od používania čistiaceho bahna.

Článok 13

Lesnícke a iné opatrenia

1. V horských lesoch, ktoré do veľkej miery chránia svoje vlastné územie, alebo najmä aglomerácie, dopravné infraštruktúry, obrábané plochy a iné, sa zmluvné strany zaväzujú uznať prioritné postavenie tejto ochrannej funkcie a zamerať obhospodarovanie lesov na tento cieľ ochrany. Horské lesy musia byť zachované na mieste.

2. Najmä lesy je potrebné využívať a udržiavať tak, aby sa zabránilo erózii pôdy a škodlivému zhutňovaniu pôdy. V tomto zmysle treba podporiť lokálne adaptované lesné hospodárstvo a prirodzenú obnovu lesov.

Článok 14

Dopady turistickej infraštruktúry

1. Zmluvné strany sa čo najprimeranejším spôsobom budú usilovať:

— stabilizovať pôdu narušenú intenzívnym cestovným ruchom, najmä a pokiaľ je to možné, obnovením rastlinnej pokrývky a využívaním inžinierskych techník blízkych prírode. Ďalšie využitie by malo byť nasmerované tak, aby sa takéto zásahy neopakovali,

2. Chemické a biologické prípravky používané na prípravu tratí budú tolerované len v prípade, že majú osvedčenie o zlučiteľnosti so životným prostredím.

3. V prípade, že by boli zistené závažné poškodenia pôdy a vegetácie, zmluvné strany čo najrýchlejšie prijmú opatrenia nevyhnutné na ich odstránenie.

Článok 15

Obmedzenie znečisťovania

1. Zmluvné strany vydajú maximálne úsilie s cieľom čo najvýraznejšie preventívne znížiť znečisťovanie pôdy atmosférou, vodami, odpadom a látkami škodlivými pre životné prostredie. Zvýhodnené budú opatrenia obmedzujúce emisie pri zdroji.

2. S cieľom zabrániť kontaminácii pôdy používaním nebezpečných látok prijmú zmluvné strany technické ustanovenia, zavedú kontroly a uskutočnia výskumné programy a informačné aktivity.

Článok 16

Ekologické využitie výrobkov na rozmrazovanie a posýpanie pieskom

Zmluvné strany sa zaväzujú minimalizovať používanie rozmrazovacích solí a v čo najväčšej miere využívať menej znečisťujúce protišmykové výrobky ako štrk a piesok.

Článok 17

Kontaminovaná pôda, v minulosti znečistené územia, programy nakladania s odpadom

1. Zmluvné strany sa zaväzujú inventarizovať a popísať svoje v minulosti znečistené územia a plochy, pri ktorých pretrvávajú podozrenia zo znečistenia (inventár v minulosti znečistených území), s cieľom preskúmať stav týchto plôch a s použitím porovnateľných metód zhodnotiť riziká, ktoré predstavujú.

2. S cieľom zabrániť kontaminácii pôdy spojenej s predspracovaním, spracovaním a skladovaním odpadu a zvyškov zlučiteľných so životným prostredím je potrebné vypracovať a uskutočniť programy nakladania s odpadom.

Článok 18

Doplnkové opatrenia

Zmluvné strany môžu pre ochranu pôdy prijať doplnkové opatrenia k opatreniam uvedeným v tomto protokole.

KAPITOLA III

VÝSKUM, VZDELÁVANIE A POSKYTOVANIE INFORMÁCIÍ

Článok 19

Výskum a pozorovanie

1. Zmluvné strany úzko spolupracujú pri podpore a harmonizácii systematického výskumu a pozorovania, ktoré môže pomôcť dosiahnuť ciele tohto protokolu.

2. Zmluvné strany dbajú na to, aby výsledky systematického výskumu a pozorovania na vnútroštátnej úrovni boli integrované do spoločného systému stáleho pozorovania a poskytovania informácií a sprístupnené verejnosti v existujúcom inštitucionálnom rámci.

3. Zmluvné strany sa dohodli na koordinácii svojich alpských výskumných projektov týkajúcich sa ochrany pôdy, pričom budú zohľadňovať vývoj ostatných národných a medzinárodných výskumných aktivít, a majú v úmysle uskutočniť spoločné výskumné aktivity.

4. Osobitná pozornosť bude venovaná hodnoteniu zraniteľnosti pôdy voči rozličným činnostiam človeka, hodnoteniu jej schopnosti obnovy a štúdiu najvhodnejších zodpovedajúcich techník.

Článok 20

Vytvorenie harmonizovaných databáz

1. Zmluvné strany sa dohodli na vytvorení porovnateľných databáz (parametre pôdy, vzorky, analytické metódy, hodnotenie) v rámci Systému informácií a pozorovania Álp, pričom bude možná vzájomná výmena údajov.

2. Zmluvné strany sa zhodli na tom, ktoré látky nebezpečné pre pôdu je potrebné prednostne analyzovať, a majú v úmysle nájsť porovnateľné hodnotiace kritériá.

3. Zmluvné strany majú v úmysle spísať reprezentatívny inventár pôdy v alpskom regióne na základe rovnakých hodnotiacich kritérií a s použitím harmonizovaných metód, pričom zohľadnia geologickú a hydrogeologickú situáciu.

Článok 21

Zriadenie stálych pozorovateľských postov a koordinácia pozorovania životného prostredia

1. Zmluvné strany sa zaväzujú zriadiť v alpskom regióne stále pozorovateľské posty (kontrola a technický dozor) a začleniť ich do celoalpskej siete pozorovania pôdy.

2. Zmluvné strany sa dohodli, že budú koordinovať vnútroštátne pozorovanie pôdy s environmentálnymi inštitúciami v sektore ovzdušia, vody, flóry a fauny.

3. V rámci týchto štúdií zriadia zmluvné strany banky pôdnych vzoriek podľa porovnateľných kritérií.

Článok 22

Vzdelávanie a poskytovanie informácií

Zmluvné strany podporujú počiatočné a celoživotné vzdelávanie, ako aj poskytovanie informácií verejnosti, a to pokiaľ ide o ciele, opatrenia a vykonávanie tohto protokolu.

KAPITOLA IV

VYKONÁVANIE, KONTROLA A HODNOTENIE

Článok 23

Vykonávanie

Zmluvné strany sa zaväzujú dohliadať na vykonávanie tohto protokolu, pričom prijmú všetky vhodné opatrenia v existujúcom inštitucionálnom rámci.

Článok 24

Kontrola dodržiavania záväzkov

1. Zmluvné strany predkladajú stálemu výboru pravidelné správy o opatreniach prijatých v zmysle tohto protokolu. Správy sa zaoberajú aj otázkou účinnosti prijatých opatrení. Alpská konferencia stanovuje periodicitu správ.

2. Stály výbor preskúma tieto správy s cieľom overenia, či zmluvné strany splnili svoje záväzky vyplývajúce z tohto protokolu. Môže si takisto vyžiadať od príslušných zmluvných strán doplňujúce informácie alebo použiť iné zdroje informácií.

3. Stály výbor vypracuje pre Alpskú konferenciu správu o dodržiavaní záväzkov vyplývajúcich z tohto protokolu zmluvnými stranami.

4. Alpská konferencia sa oboznámi s touto správou. Ak zistí nedodržanie záväzkov, môže prijať odporúčania.

Článok 25

Hodnotenie účinnosti ustanovení

1. Zmluvné strany pravidelne preskúmajú a vyhodnotia účinnosť ustanovení tohto protokolu. Ak je to nevyhnuté pre realizáciu cieľov, pristúpia k prijatiu náležitých pozmeňovacích návrhov tohto protokolu.

2. V existujúcom inštitucionálnom rámci sa na tomto hodnotení podieľajú jednotky územnej samosprávy. Je možné konzultovať aj s mimovládnymi organizáciami činnými v tejto oblasti.

KAPITOLA V

ZÁVEREČNÉ USTANOVENIA

Článok 26

Vzťahy medzi Alpským dohovorom a protokolom

1. Tento protokol je protokolom Alpského dohovoru v zmysle článku 2 a ďalších náležitých článkov dohovoru.

2. Nikto sa nemôže stať zmluvnou stranou tohto protokolu, ak nie je zmluvnou stranou Alpského dohovoru. Odstúpenie od Alpského dohovoru znamená zároveň odstúpenie od tohto protokolu.

3. Keď Alpská konferencia rozhoduje o otázkach týkajúcich sa tohto protokolu, hlasovacie právo majú len zmluvné strany tohto protokolu.

Článok 27

Podpis a ratifikácia

1. Tento protokol je otvorený na podpis signatárskym štátom Alpského dohovoru a Európskeho spoločenstva 16. októbra 1998 a v Rakúskej republike, ktorá je depozitárom, od 16. novembra 1998.

2. Tento protokol nadobúda platnosť pre zmluvné strany, ktoré vyjadrili vôľu byť viazané týmto protokolom, tri mesiace odo dňa, keď tri štáty uložia ratifikačnú listinu, listinu o prijatí alebo listinu o schválení.

3. Pre zmluvné strany, ktoré vyjadria vôľu byť viazané týmto protokolom neskôr, nadobúda protokol platnosť tri mesiace odo dňa uloženia ratifikačnej listiny, listiny o prijatí alebo listiny o schválení. Po nadobudnutí platnosti pozmeňovacieho návrhu protokolu sa každá nová zmluvná strana daného protokolu stáva zmluvnou stranou zmeneného protokolu.

Článok 28

Oznámenia

Depozitár oznámi každému štátu uvedenému v preambule a Európskemu spoločenstvu:

c) každý dátum nadobudnutia platnosti;

Na dôkaz toho nižšie podpísaní zástupcovia, náležite oprávnení na tento účel, podpísali tento protokol.

Vyhotovené v Blede 16. októbra 1998, v štyroch rovnako platných verziách vo francúzskom, nemeckom, talianskom a slovinskom jazyku, v jedinom exemplári, ktorý sa uloží v Štátnom archíve Rakúskej republiky. Depozitár poskytne overenú kópiu všetkým signatárskym stranám.

▼M3

PROTOKOL

o vykonávaní Alpského dohovoru z roku 1991 v oblasti energie

Protokol o Energii

PRI ZOHĽADNENÍ významu použitia a neskoršieho rozvoja ekonomických nástrojov, vďaka ktorým by sa mohla lepšie zohľadniť pravdivosť nákladov pri výpočte ceny energie,

UVEDOMUJÚC SI, že miestni obyvatelia musia byť schopní vypracovať svoj vlastný projekt sociálneho, kultúrneho a ekonomického rozvoja a zúčastniť sa na jeho zavedení do existujúceho inštitucionálneho rámca,

V SÚLADE so svojou úlohou zabezpečiť celkovú politiku ochrany a trvalo udržateľného rozvoja alpského regiónu vyplývajúcou z Dohovoru o ochrane Álp (Alpský dohovor) zo 7. novembra 1991,

KAPITOLA I

VŠEOBECNÉ USTANOVENIA

Článok 1

Ciele

Zmluvné strany sa zaväzujú vytvoriť rámcové podmienky a prijať opatrenia ohľadom úspory energie, výroby, prepravy, distribúcie a využívania energie v územnom rámci uplatnenia Alpského dohovoru, ktoré sú potrebné na dosiahnutie energetickej situácie trvalo udržateľného rozvoja, ktorý bude v súlade so špecifickými obmedzeniami tolerancie alpského priestoru; týmto zmluvné strany významne prispejú k ochrane obyvateľstva a životného prostredia, k zachovaniu zdrojov a podnebia.

Článok 2

Základné záväzky

1. V súlade s týmto protokolom plánujú zmluvné strany najmä:

a) harmonizovať svoje plánovanie energetického hospodárstva so svojím plánom celkového usporiadania alpského priestoru;

c) obmedziť vplyvy energetického pôvodu na životné prostredie optimalizáciou poskytovania služieb konečným užívateľom energie prijatím, okrem iného a v hraniciach možností, týchto opatrení:

d) obmedziť negatívne vplyvy energetickej infraštruktúry na životné prostredie a na krajinu, vrátane vplyvov na riadenie ich odpadov prostredníctvom prijatia preventívnych opatrení pre nové infraštruktúry a ak je to potrebné, zásahmi s cieľom zlepšenia existujúcich zariadení.

2. V prípade budovania nových veľkých energetických infraštruktúrnych projektov a významného rozšírenia kapacity tejto existujúcej infraštruktúry, zmluvné strany v rámci platného práva pristúpia k zhodnoteniu vplyvov na životné prostredie Álp a k zhodnoteniu ich vplyvov na územný a socioekologický aspekt v súlade s článkom 12. V prípade projektov, ktoré sa môžu vzťahovať na viaceré štáty, zmluvné strany uznávajú právo na konzultáciu na medzinárodnej úrovni.

3. Vo svojej energetickej politike zohľadňujú skutočnosť, že v alpskom priestore sa budú využívať obnoviteľné zdroje energie a podporujú vzájomnú spoluprácu ohľadom rozvojových programov v tejto oblasti.

4. Zmluvné strany zachovávajú tieto oblasti chránené pomocou nárazníkových zón, ostatných ochranných a kľudových zón, ako aj nedotknutých zón v zmysle ochrany prírody a krajiny; optimalizujú energetické infraštruktúry v závislosti od rôznych úrovní zraniteľnosti, tolerancie a poškodenia alpského ekosystému.

5. Zmluvné strany si uvedomujú, že vhodná politika výskumu a vývoja, ktorá sa prejavuje prostredníctvom preventívnych a zlepšovacích opatrení, môže významným spôsobom prispieť k ochrane Álp pred vplyvom energetickej infraštruktúry na životné prostredie. V tomto zmysle podporujú činnosti výskumu a vývoja a vymieňajú si medzi sebou významné výsledky.

6. Zmluvné strany spolupracujú v oblasti energie, pokiaľ ide o vývoj metód na lepšie zohľadnenie pravdivosti nákladov.

Článok 3

Súlad s medzinárodným právom a s ostatnými politikami

1. Tento protokol sa zavádza v súlade s platnými medzinárodnými právnymi normami, najmä v súlade s normami Alpského dohovoru a protokolov vypracovaných na jeho uplatnenie, ako aj spolu s platnými medzinárodnými dohodami.

2. Zmluvné strany sa zaväzujú, že zohľadnia ciele tohto protokolu aj vo svojich ostatných právnych predpisoch, najmä v oblastiach usporiadania územia, regionálneho rozvoja, prepravy, poľnohospodárstva a lesného hospodárstva, ako aj turistiky, aby sa vyhli negatívnym alebo nevhodným vplyvom v alpskom priestore.

Článok 4

Účasť jednotiek územnej samosprávy

1. V existujúcom inštitucionálnom rámci každá zmluvná strana stanovuje čo najlepšiu úroveň koordinácie a spolupráce medzi inštitúciami a priamo zapojenými územnými samosprávami s cieľom podpory solidarity v zodpovednosti, najmä pre využívanie a rozvoj harmonizácie pri uplatnení energetickej politiky v alpskom priestore, ako aj pri zavedení opatrení, ktoré z toho vyplývajú.

2. Priamo dotknuté územné samosprávy sa zúčastňujú rôznych štádií prípravy a zavedenia týchto predpisov a opatrení pri dodržaní ich kompetencií v platnom inštitucionálnom rámci.

3. Zmluvné strany podporujú medzinárodnú spoluprácu medzi inštitúciami, na ktoré sa priamo vzťahujú problémy spojené s energiou a so životným prostredím tak, že podporujú vznik dohôd o riešení spoločných problémov.

KAPITOLA II

ŠPECIFICKÉ OPATRENIA

Článok 5

Úspory energie a racionálne využívanie energie

1. Alpský priestor si vyžaduje špecifické opatrenia na úsporu energie, na jej distribúciu a jej racionálne využívanie. Tieto opatrenia musia zohľadňovať:

c) špecifický dopad na kotliny a údolia v dôsledku ich geomorfologickej štruktúry a imisií v ovzduší.

2. Zmluvné strany dbajú na to, aby pri využívaní energie zlepšili kompatibilitu so životným prostredím, a prednostne podporujú úspory a racionálne využívanie energie, najmä pokiaľ ide o výrobné postupy, verejné služby a veľké hotelové infraštruktúry, dopravné zariadenia a športové a rekreačné aktivity.

3. Prijímajú opatrenia a ustanovenia najmä v týchto oblastiach:

c) pravidelná kontrola a v prípade potreby zníženie škodlivých emisií tepelných zariadení;

g) podpora a zavedenie komunálnych/miestnych energetických a klimatických projektov v súlade s pravidlami uvedenými v článku 2 odsek 1 písm. c);

Článok 6

Obnoviteľné zdroje energie

1. Zmluvné strany sa v rámci svojich finančných zdrojov zaväzujú podporovať a prednostne využívať obnoviteľné zdroje energie podľa podmienok rešpektujúcich životné prostredie a krajinu.

2. Rovnako podporujú používanie decentralizovaných zariadení na využívanie obnoviteľných zdrojov energie, akými sú voda, slnko a biomasa.

3. Zmluvné strany podporujú využívanie obnoviteľných zdrojov energie aj v kombinácii s existujúcim tradičným zásobovaním.

4. Zmluvné strany pri výrobe energie zvlášť podporujú racionálne využívanie vodných zdrojov a zdrojov dreva na základe udržateľného hospodárenia v horských lesoch.

Článok 7

Elektrická energia vyrobená z vodných zdrojov

1. Zmluvné strany zabezpečujú zachovanie ekologických funkcií vodných tokov a integrity krajiny prostredníctvom vhodných opatrení, akými je stanovenie minimálnych prietokov, zavedenie noriem pre obmedzenie umelého kolísania hladiny vody a zabezpečenie migrácie živočíchov, pre nové vodné elektrárne, a ak je to možné, aj pre existujúce elektrárne.

2. Zmluvné strany môžu prijať opatrenia, ktorých cieľom je zlepšiť konkurencieschopnosť existujúcich vodných elektrární pri dodržaní ich bezpečnostných noriem a noriem týkajúcich sa životného prostredia.

3. Okrem toho sa zaväzujú zachovať vodný režim v zónach vyhradených pre pitnú vodu, v chránených oblastiach s nárazníkovými zónami, v ostatných chránených a kľudových oblastiach, ako aj v nedotknutých zónach z hľadiska prírody a krajiny.

4. Zmluvné strany odporúčajú opätovné spustenie vodných elektrární, ktoré boli zastavené kvôli novým stavebným projektom. Ustanovenie odseku 1, ktoré sa vzťahuje na zachovanie vodných ekosystémov a ostatných dotknutých systémov, sa uplatňuje aj na opätovné spustenie existujúcich vodných elektrární.

5. Zmluvné strany môžu v rámci svojich vnútroštátnych právnych predpisov preskúmať, akým spôsobom môžu od konečných užívateľov vyberať poplatky za alpské zdroje, ktoré budú v súlade s trhovými cenami, za akých podmienok sa môžu spravodlivo vykompenzovať služby poskytnuté miestnymi obyvateľmi vo všeobecnom záujme.

Článok 8

Energia získaná z fosílnych palív

1. Zmluvné strany zaručujú, že v prípade nových tepelných zariadení, ktoré budú na výrobu elektrickej energie a/alebo tepla využívať fosílne palivá, sa použijú tie najlepšie dostupné metódy. Pokiaľ ide o existujúce zariadenia v alpskom priestore, zmluvné strany maximálne obmedzia emisie za použitia vhodných technológií a/alebo palív.

2. Zmluvné strany overia technickú a ekonomickú realizovateľnosť, ako aj kompatibilitu životného prostredia pre výmenu tepelných zariadení, ktoré používajú fosílne palivá, zariadeniami, ktoré využívajú obnoviteľné zdroje energie, a decentralizovanými zariadeniami.

3. Zmluvné strany prijmú opatrenia, ktorých cieľom je podporovať kogeneráciu pre racionálnejšie využívanie energie.

4. V pohraničných oblastiach členské štáty v hraniciach svojich možností realizujú harmonizáciu a spájanie emisií a svojich kontrolných systémov.

Článok 9

Jadrová energia

1. Zmluvné strany sa v rámci medzinárodných dohovorov zaväzujú vymieňať si všetky informácie o elektrárňach a ostatných jadrových zariadeniach, ktoré majú alebo by mohli mať dôsledky na alpský priestor, s cieľom dlhodobo chrániť zdravie obyvateľov, živočíchov, rastlín, ich biocenózu, ich životné prostredie a ich vzájomné pôsobenie.

2. Okrem toho, zmluvné strany čo najviac dbajú na harmonizáciu a na spojenie svojich kontrolných systémov rádioaktivity prostredia.

Článok 10

Preprava a distribúcia energie

1. Pri všetkých existujúcich infraštruktúrnych prvkoch zmluvné strany dodržujú racionalizáciu a optimalizáciu pri zohľadnení nárokov na ochranu životného prostredia a najmä potreby zachovania veľmi citlivých ekosystémov a krajiny, pri vykonávaní činností ochrany obyvateľov a alpského prostredia, ak to bude potrebné.

2. V prípade budovania vedení na prepravu elektrickej energie a príslušných elektrických staníc, ako aj ropovodov a plynovodov, vrátane čerpacích a kompresných staníc a zariadení, ktoré majú veľmi veľký význam z pohľadu životného prostredia, zmluvné strany zavádzajú všetky opatrenia potrebné na zmiernenie nepriaznivých vplyvov na obyvateľov a na životné prostredie, vrátane použitia už existujúcich zariadení a ciest, ak to bude možné.

3. Pokiaľ ide o prepravné vedenia elektrickej energie, zmluvné strany zohľadňujú najmä význam chránených oblastí s nárazníkovými zónami, ostatných chránených a kľudových oblastí, ako aj nedotknuté oblasti z hľadiska ochrany prírody a krajiny, ako aj vtáctva.

Článok 11

Renaturalizácia a environmentálne inžinierstvo

Zmluvné strany v predbežných návrhoch projektov a v štúdiách vplyvu na životné prostredie podľa stanovených platných právnych predpisov vypracúvajú podmienky návratu do pôvodného stavu pre lokality a vodné prostredie po vykonaní verejných alebo súkromných prác v energetickej oblasti, ktoré sa vzťahujú na životné prostredie a na ekosystémy v alpskom prostredí, pričom v rámci svojich možností využívajú metódy environmentálneho inžinierstva.

Článok 12

Hodnotenie vplyvu na životné prostredie

1. Zmluvné strany v rámci platných vnútroštátnych právnych predpisov, medzinárodných dohovorov a dohôd realizujú predbežné hodnotenie vplyvu na životné prostredie pre celý projekt energetických zariadení uvedených v článkoch 7, 8, 9 a 10 tohto protokolu a pre každú podstatnú zmenu týchto zariadení.

2. Zmluvné strany uznávajú možnosť prijať, pokiaľ je to možné, čo najlepšie dostupné metódy, aby sa odstránil alebo zmiernil vplyv na životné prostredie prípadnou likvidáciou odstavených zariadení, ktoré nerešpektujú životné prostredie.

Článok 13

Dohoda

1. Zmluvné strany sa zaväzujú organizovať predbežné vzájomné konzultácie o projektoch, ktoré môžu mať vplyv na susedné krajiny.

2. Pokiaľ ide o projekty, ktoré môžu mať vplyv na susedné krajiny, musia mať príslušné zmluvné strany v danom čase možnosť predložiť svoje poznámky, ktoré sa vhodným spôsobom zohľadnia vo fáze poskytovania povolení.

Článok 14

Doplnkové opatrenia

Zmluvné strany môžu prijať doplnkové opatrenia k opatreniam uvedeným v tomto protokole, ktoré sa budú vzťahovať na energiu a na trvalo udržateľný rozvoj.

KAPITOLA III

VÝSKUM, VZDELÁVANIE A POSKYTOVANIE INFORMÁCIÍ

Článok 15

Výskum a pozorovanie

1. Zmluvné strany v úzkej spolupráci a pri zohľadnení rôznych už získaných výsledkov na vnútroštátnych a medzinárodných úrovniach podporujú a harmonizujú výskum a systematické pozorovanie zamerané na realizáciu cieľov tohto protokolu; konkrétne pokiaľ ide o metódy a kritériá analýzy a hodnotenia vplyvov na životné prostredie a podnebie, ako aj o špecifické technológie na úspory energie a jej racionálne využívanie v alpskom priestore.

2. Zohľadňujú výsledky výskumu v procese definície a preverovania cieľov a opatrení energetickej politiky, ako aj v ich aktivitách vzdelávania a technickej podpory na miestnej úrovni v prospech obyvateľstva, ekonomických subjektov a jednotiek územnej samosprávy.

3. Zmluvné strany dbajú na to, aby sa národné výsledky výskumu a systematického pozorovania integrovali do spoločného systému pozorovania a trvalého informovania a aby boli dostupné verejnosti v existujúcom inštitucionálnom rámci.

Článok 16

Vzdelávanie a poskytovanie informácií

1. Zmluvné strany podporujú počiatočné a celoživotné vzdelávanie ako aj poskytovanie informácií verejnosti, pokiaľ ide o ciele, opatrenia a vykonávanie tohto protokolu.

2. Konkrétne podporujú ďalší rozvoj vzdelávania, celoživotného vzdelávania, ako aj technickej podpory ohľadom energie, vrátane ochrany životného prostredia, prírody a podnebia.

KAPITOLA IV

VYKONÁVANIE, KONTROLA A HODNOTENIE

Článok 17

Vykonávanie

Zmluvné strany sa zaväzujú dohliadať na vykonávanie tohto protokolu, pričom prijmú všetky vhodné opatrenia v existujúcom inštitucionálnom rámci.

Článok 18

Kontrola dodržiavania záväzkov

1. Zmluvné strany pravidelne predkladajú stálemu výboru správu o opatreniach prijatých v zmysle tohto protokolu. Správy sa zaoberajú aj otázkou účinnosti prijatých opatrení. Alpská konferencia stanovuje periodicitu týchto správ.

2. Stály výbor preskúma tieto správy, aby preveril, či zmluvné strany splnili svoje záväzky, ktoré vyplývajú z tohto protokolu. Môže si od príslušných zmluvných strán vyžiadať aj doplňujúce informácie alebo použiť iné informačné zdroje.

3. Stály výbor vypracuje pre Alpskú konferenciu správu o dodržiavaní záväzkov vyplývajúcich z tohto protokolu zmluvnými stranami.

4. Alpská konferencia sa oboznámi s touto správou. Ak zistí, že záväzky neboli dodržané, môže prijať odporúčania.

Článok 19

Hodnotenie účinnosti ustanovení

1. Zmluvné strany pravidelne skúmajú a hodnotia účinnosť ustanovení tohto protokolu. Pokiaľ to bude potrebné pre realizáciu cieľov, prijmú náležité pozmeňovacie návrhy tohto protokolu.

2. V existujúcom inštitucionálnom rámci sú s týmto hodnotením spojené jednotky územnej samosprávy. Je možné obrátiť sa aj na mimovládne organizácie, ktoré vyvíjajú aktivity v tejto oblasti.

KAPITOLA V

ZÁVEREČNÉ USTANOVENIA

Článok 20

Vzťahy medzi Alpským dohovorom a protokolom

1. Tento protokol je protokolom Alpského dohovoru v zmysle článku 2 a ďalších náležitých článkov dohovoru.

2. Nikto sa nemôže stať zmluvnou stranou tohto protokolu, ak nie je zmluvnou stranou Alpského dohovoru. Odstúpenie od Alpského dohovoru znamená zároveň odstúpenie od tohto protokolu.

3. Keď bude Alpská konferencia rokovať o otázkach vzťahujúcich sa na tento protokol, hlasovania sa môžu zúčastniť len zmluvné strany tohto protokolu.

Článok 21

Podpis a ratifikácia

1. Tento protokol je otvorený na podpis všetkým signatárskym štátom Alpského dohovoru a Európskeho spoločenstva 16. októbra 1998 a v Rakúskej republike, ktorá je depozitárom, od 16. novembra 1998.

2. Tento protokol nadobúda platnosť pre zmluvné strany, ktoré vyjadrili svoj súhlas s tým, že budú týmto protokolom viazané, tri mesiace odo dňa, keď tri štáty uložia ratifikačnú listinu, listinu o prijatí alebo listinu o schválení.

3. Pre zmluvné strany, ktoré vyjadria svoj súhlas s tým, že budú viazané týmto protokolom neskôr, protokol nadobúda platnosť tri mesiace odo dňa uloženia ratifikačnej listiny, listiny o prijatí alebo listiny o schválení. Po nadobudnutí platnosti pozmeňovacieho návrhu protokolu sa každá nová zmluvná strana stáva zmluvnou stranou zmeneného protokolu.

Článok 22

Oznámenia

Depozitár oboznámi každý členský štát uvedený v preambule Európskych spoločenstiev, v súvislosti s týmto protokolom:

c) o každom dátume nadobudnutia platnosti;

Na dôkaz toho nižšie podpísaní zástupcovia, náležite oprávnení na tento účel, podpísali tento protokol.

Vyhotovené v Blede 16. októbra 1998, v štyroch rovnako platných verziách vo francúzskom, nemeckom, talianskom a slovinskom jazyku, v jedinom exemplári, ktorý sa uloží v Štátnom archíve Rakúskej republiky. Depozitár poskytne overenú kópiu všetkým signatárskym stranám.

▼M4

PROTOKOL

o vykonávaní Alpského dohovoru z roku 1991 v oblasti cestovného ruchu

Protokol o cestovnom ruchu

SO ŽELANÍM zabezpečiť trvalo udržateľný rozvoj v alpskom regióne prostredníctvom cestovného ruchu šetrného voči životnému prostrediu, ktorý je tiež dôležitým základom životných a hospodárskych podmienok miestneho obyvateľstva,

SÚC SI VEDOMÉ, že prírodné, kultúrne, hospodárske a inštitucionálne rozdiely charakteristické pre alpské štáty viedli k ich samostatnému vývoju a k množstvu turistických ponúk, ktoré by nepoddajúc sa uniformite na medzinárodnej úrovni mali byť zdrojom rozmanitých a navzájom sa dopĺňajúcich turistických činností,

BERÚC do úvahy vôľu zmluvných strán zosúladiť hospodárske záujmy a ekologické požiadavky a zabezpečiť trvalo udržateľný rozvoj,

V SÚLADE so svojou úlohou uskutočňovať komplexnú politiku ochrany a trvalo udržateľného rozvoja alpského regiónu vyplývajúcou z Dohovoru o ochrane Álp (Alpský dohovor) zo 7. novembra 1991,

KAPITOLA I

VŠEOBECNÉ USTANOVENIA

Článok 1

Cieľ

Cieľom tohto protokolu je prispieť v existujúcom inštitucionálnom rámci k trvalo udržateľnému rozvoju alpského regiónu prostredníctvom cestovného ruchu šetrného voči životnému prostrediu vďaka špecifickým opatreniam a odporúčaniam, ktoré zohľadňujú záujmy miestneho obyvateľstva a turistov.

Článok 2

Medzinárodná spolupráca

1. Zmluvné strany sa zaväzujú odstrániť prekážky v medzinárodnej spolupráci medzi jednotkami územnej samosprávy v alpskom regióne a podporovať riešenie spoločných problémov spoluprácou na náležitej teritoriálnej úrovni.

2. Zmluvné strany podporujú posilnenie medzinárodnej spolupráce medzi príslušnými kompetentnými orgánmi. Dbajú predovšetkým na zhodnotenie cezhraničných oblastí koordináciou činností v oblasti cestovného ruchu a rekreácie, šetrných voči životnému prostrediu.

3. V prípade opatrení, ktoré jednotky územnej samosprávy nemôžu prijať, pretože spadajú do právomoci národných alebo medzinárodných orgánov, je potrebné zabezpečiť týmto jednotkám možnosť zastupovať účinným spôsobom záujmy obyvateľstva.

Článok 3

Zohľadnenie cieľov v ďalších politikách

Zmluvné strany sa tiež zaväzujú zohľadniť ciele tohto protokolu vo svojich ďalších politikách, najmä v sektore územného plánovania, dopravy, poľnohospodárstva, lesného hospodárstva, ochrany životného prostredia a prírody a takisto v oblasti zásobovania vodou a energiou s cieľom znížiť ich prípadné negatívne alebo protikladné účinky.

Článok 4

Účasť jednotiek územnej samosprávy

1. Každá zmluvná strana stanoví v existujúcom inštitucionálnom rámci najlepšiu úroveň koordinácie a spolupráce medzi inštitúciami a priamo dotknutými jednotkami územnej samosprávy s cieľom podporiť solidaritu v zodpovednosti, najmä pri využívaní a rozvoji súčinnosti v uplatňovaní politík cestovného ruchu, ako aj vo vykonávaní opatrení, ktoré z nich vyplývajú.

2. V existujúcom inštitucionálnom rámci sa priamo dotknuté jednotky územnej samosprávy zúčastňujú na jednotlivých štádiách prípravy a realizácie týchto politík a opatrení pri zachovaní svojich právomocí.

KAPITOLA II

ŠPECIFICKÉ OPATRENIA

Článok 5

Kontrola ponuky

1. Zmluvné strany sa zaväzujú dbať na trvalo udržateľný rozvoj cestovného ruchu šetrného voči životnému prostrediu. Za týmto účelom podporujú vypracovanie a realizáciu riadiacich koncepcií, rozvojových programov, sektorových plánov, iniciovaných na najvhodnejšej úrovni kompetentnými orgánmi, ktoré berú do úvahy ciele tohto protokolu.

2. Tieto opatrenia umožnia vyhodnotiť a porovnať výhody a nevýhody plánovaného rozvoja, najmä pokiaľ ide o:

c) dopad na verejné financie.

Článok 6

Smerovanie rozvoja cestovného ruchu

1. Zmluvné strany zohľadňujú pri rozvoji cestovného ruchu obavy spojené s ochranou prírody a zachovaním krajiny. Zaväzujú sa v rámci svojich možností čo najviac podporovať projekty priaznivé pre krajinu a únosné pre životné prostredie.

2. Vedú trvalo udržateľnú politiku posilňujúcu konkurencieschopnosť alpského cestovného ruchu blízkeho prírode a takto významne prispievajú k socio-ekonomickému rozvoju v alpskom regióne. Uprednostnia sa opatrenia v prospech inovácie a diverzifikácie ponuky.

3. Zmluvné strany dbajú na to, aby sa v oblastiach silne zaťažených cestovným ruchom hľadal rovnovážny vzťah medzi formami intenzívneho a extenzívneho cestovného ruchu.

4. Po prijatí stimulujúcich opatrení je potrebné rešpektovať nasledujúce aspekty:

Článok 7

Úsilie o kvalitu

1. Zmluvné strany vedú politiku nepretržitého systematického úsilia o kvalitu turistickej ponuky v celom alpskom regióne s ohľadom najmä na ekologické požiadavky.

2. Podporujú výmenu skúseností a realizáciu programov spoločných akcií, usilujúc sa o zlepšenie kvality najmä:

a) pri zavádzaní zariadení do krajiny a prírodného prostredia;

c) v ubytovacích zariadeniach a v ponuke turistických služieb;

Článok 8

Kontrola prílevu turistov

Zmluvné strany podporujú kontrolu prílevu turistov najmä v chránených oblastiach, a to zabezpečením rozmiestnenia a prijatia turistov tak, aby bola zaručená trvácnosť týchto miest.

Článok 9

Prírodné obmedzenia rozvoja

Zmluvné strany dbajú na to, aby sa rozvoj cestovného ruchu prispôsobil zvláštnostiam životného prostredia a zdrojom nachádzajúcim sa v príslušnej lokalite alebo oblasti. V prípade projektov, ktoré by mohli mať podstatný vplyv na životné prostredie, bude potrebné vypracovať v existujúcom inštitucionálnom rámci predbežné hodnotenie, na ktoré budú zmluvné strany prihliadať pri prijímaní rozhodnutia.

Článok 10

Zóny pokoja

Zmluvné strany sa zaväzujú v súlade so svojimi predpismi a na základe ekologických kritérií vymedziť zóny pokoja, v ktorých sa upustí od výstavby turistických zariadení.

Článok 11

Ubytovacia politika

Zmluvné strany rozvíjajú ubytovaciu politiku s ohľadom na vzácnosť využiteľného priestoru, pričom uprednostňujú komerčné ubytovanie, oživenie a využívanie existujúcich stavieb a modernizujú a zlepšujú kvalitu existujúcich ubytovacích zariadení.

Článok 12

Mechanické vleky

1. Zmluvné strany sa dohodli, že v národných procedúrach udeľovania povolení pre mechanické vleky uplatnia nad rámec hospodárskych a bezpečnostných požiadaviek politiku zodpovedajúcu ekologickým a krajinným požiadavkám.

2. Nové povolenia na prevádzku mechanických vlekov a koncesie budú podmienené demontážou a odstránením nepoužívaných mechanických vlekov a oživením plôch, prednostne tých, ktoré sú miestom výskytu pôvodných miestnych druhov rastlín.

Článok 13

Cestovný ruch a doprava

1. Zmluvné strany podporujú opatrenia s cieľom redukovať motorovú dopravu vo vnútri turistických stredísk.

2. Okrem toho podporujú súkromné a verejné iniciatívy smerujúce k zlepšeniu prístupu k miestam a strediskám cestovného ruchu prostredníctvom hromadnej dopravy a k podpore využívania tejto dopravy turistami.

Článok 14

Osobitné techniky úpravy

1. Lyžiarske trate

1. Zmluvné strany dbajú na to, aby úprava, údržba a prevádzka lyžiarskych tratí boli čo najlepšie včlenené do krajiny s ohľadom na prirodzenú rovnováhu a citlivosť biotopov.

2. Je potrebné čo najviac obmedziť úpravy terénu, a ak to prírodné podmienky umožňujú, vysadiť nanovo upravované plochy prioritne pôvodnými miestnymi druhmi rastlín.

2. Zasnežovacie zariadenia

Vnútroštátne predpisy môžu povoliť výrobu snehu počas zimných období v jednotlivých stanoviskách najmä na zabezpečenie nechránených zón, ak to umožňujú hydrologické, klimatické a ekologické podmienky daného stanoviska.

Článok 15

Športová činnosť

1. Zmluvné strany sa zaväzujú vypracovať politiku kontroly športovej činnosti vo voľnej prírode predovšetkým v chránených oblastiach s cieľom zabrániť negatívnym vplyvom na životné prostredie. Ak je to potrebné, kontrola môže viesť až k ich zákazu.

2. Zmluvné strany sa zaväzujú obmedziť na minimum a v prípade potreby zakázať motoristické športové činnosti mimo zón vymedzených príslušnými orgánmi.

Článok 16

Pristávanie lietadiel

Zmluvné strany sa zaväzujú obmedziť na minimum a v prípade potreby zakázať pristávanie lietadiel na športové účely mimo letísk.

Článok 17

Rozvoj hospodársky slabých oblastí a jednotiek územnej samosprávy

Zmluvným stranám sa odporúča zvážiť riešenia prispôsobené príslušnej teritoriálnej úrovni, ktoré umožňujú vyvážený rozvoj hospodársky slabých oblastí a jednotiek územnej samosprávy.

Článok 18

Rozvrhnutie prázdnin

1. Zmluvné strany vynaložia úsilie na lepšie miestne a časové rozvrhnutie turistického dopytu v hostiteľských oblastiach.

2. Za týmto účelom je potrebné podporovať spoluprácu medzi štátmi, pokiaľ ide o rozvrhnutie prázdnin a skúsenosti s predlžovaním sezón.

Článok 19

Povzbudzovanie inovácií

Zmluvným stranám sa odporúča rozvíjať všetky stimuly, ktoré by mohli podporiť hlavné línie tohto protokolu. Za týmto účelom zvážia najmä zriadenie alpskej súťaže zameranej na odmeňovanie inovačných diel a produktov cestovného ruchu, ktoré dodržujú ciele protokolu.

Článok 20

Spolupráca medzi cestovným ruchom, poľnohospodárstvom, lesným hospodárstvom a remeselnou výrobou

Zmluvné strany podporujú spoluprácu medzi cestovným ruchom, poľnohospodárstvom, lesným hospodárstvom a remeselnou výrobou. Ide predovšetkým o kombináciu činností, ktoré vytvárajú pracovné miesta v zmysle trvalo udržateľného rozvoja.

Článok 21

Doplnkové opatrenia

Zmluvné strany môžu pre trvalo udržateľný cestovný ruch prijať doplnkové opatrenia k opatreniam uvedeným v tomto protokole.

KAPITOLA III

VÝSKUM, VZDELÁVANIE A POSKYTOVANIE INFORMÁCIÍ

Článok 22

Výskum a pozorovanie

1. Zmluvné strany úzko spolupracujú pri podpore a harmonizácii systematického výskumu a pozorovania, ktoré môžu pomôcť lepšie spoznať vzájomné pôsobenie medzi cestovným ruchom a životným prostredím v Alpách a analyzovať budúci vývoj.

2. Zmluvné strany dbajú na to, aby výsledky systematického výskumu a pozorovania na vnútroštátnej úrovni boli integrované do spoločného systému stáleho pozorovania a poskytovania informácií a sprístupnené verejnosti v existujúcom inštitucionálnom rámci.

3. Zmluvné strany sa zaväzujú vzájomne si vymieňať informácie o svojich skúsenostiach užitočných pre realizáciu opatrení a odporúčaní tohto protokolu a zhromažďovať relevantné údaje v oblasti rozvoja kvality cestovného ruchu.

Článok 23

Vzdelávanie a poskytovanie informácií

1. Zmluvné strany podporujú počiatočné a celoživotné vzdelávanie, ako aj poskytovanie informácií verejnosti, a to pokiaľ ide o ciele, opatrenia a vykonávanie tohto protokolu.

2. Zmluvným stranám sa odporúča zahrnúť do odborného vzdelávania povolaní priamo spojených i odvodených z cestovného ruchu poznatky o prírodnom a životnom prostredí. Mohli by tiež zaviesť nové špecializácie spájajúce cestovný ruch a životné prostredie. Napríklad:

KAPITOLA IV

VYKONÁVANIE, KONTROLA A HODNOTENIE

Článok 24

Vykonávanie

Zmluvné strany sa zaväzujú dohliadať na vykonávanie tohto protokolu, pričom prijmú všetky vhodné opatrenia v existujúcom inštitucionálnom rámci.

Článok 25

Kontrola dodržiavania záväzkov

1. Zmluvné strany predkladajú stálemu výboru pravidelné správy o opatreniach prijatých v zmysle tohto protokolu. Správy sa zaoberajú aj otázkou účinnosti prijatých opatrení. Alpská konferencia stanovuje periodicitu správ.

2. Stály výbor preskúma tieto správy s cieľom overenia, či zmluvné strany splnili svoje záväzky vyplývajúce z tohto protokolu. Môže si takisto vyžiadať od príslušných zmluvných strán doplňujúce informácie alebo použiť iné zdroje informácií.

3. Stály výbor vypracuje pre Alpskú konferenciu správu o dodržiavaní záväzkov vyplývajúcich z tohto protokolu zmluvnými stranami.

4. Alpská konferencia sa oboznámi s touto správou. Ak zistí nedodržanie záväzkov, môže prijať odporúčania.

Článok 26

Hodnotenie účinnosti ustanovení

1. Zmluvné strany pravidelne preskúmajú a vyhodnotia účinnosť ustanovení tohto protokolu. Ak je to nevyhnuté pre realizáciu cieľov, pristúpia k prijatiu náležitých pozmeňovacích návrhov tohto protokolu.

2. V existujúcom inštitucionálnom rámci sa na tomto hodnotení podieľajú jednotky územnej samosprávy. Je možné konzultovať aj s mimovládnymi organizáciami činnými v tejto oblasti.

KAPITOLA V

ZÁVEREČNÉ USTANOVENIA

Článok 27

Vzťahy medzi Alpským dohovorom a protokolom

1. Tento protokol je protokolom Alpského dohovoru v zmysle článku 2 a ďalších náležitých článkov dohovoru.

2. Nikto sa nemôže stať zmluvnou stranou tohto protokolu, ak nie je zmluvnou stranou Alpského dohovoru. Odstúpenie od Alpského dohovoru znamená zároveň odstúpenie od tohto protokolu.

3. Keď Alpská konferencia rozhoduje o otázkach týkajúcich sa tohto protokolu, hlasovacie právo majú len zmluvné strany tohto protokolu.

Článok 28

Podpis a ratifikácia

1. Tento protokol je otvorený na podpis signatárskym štátom Alpského dohovoru a Európskeho spoločenstva 16. októbra 1998 a v Rakúskej republike, ktorá je depozitárom, od 16. novembra 1998.

2. Tento protokol nadobúda platnosť pre zmluvné strany, ktoré vyjadrili vôľu byť viazané týmto protokolom, tri mesiace odo dňa, kedy tri štáty uložia ratifikačnú listinu, listinu o prijatí alebo listinu o schválení.

3. Pre zmluvné strany, ktoré vyjadria vôľu byť viazané týmto protokolom neskôr, nadobúda protokol platnosť tri mesiace odo dňa uloženia ratifikačnej listiny, listiny o prijatí alebo listiny o schválení. Po nadobudnutí platnosti pozmeňovacieho návrhu protokolu sa každá nová zmluvná strana daného protokolu stáva zmluvnou stranou zmeneného protokolu.

Článok 29

Oznámenia

Depozitár oznámi každému štátu uvedenému v preambule a Európskemu spoločenstvu:

c) každý dátum nadobudnutia platnosti;

Na dôkaz toho nižšie podpísaní zástupcovia, náležite oprávnení na tento účel, podpísali tento protokol.

Vyhotovené v Blede 16. októbra 1998, v štyroch rovnako platných verziách vo francúzskom, nemeckom, talianskom a slovinskom jazyku, v jedinom exemplári, ktorý sa uloží v Štátnom archíve Rakúskej republiky. Depozitár poskytne overenú kópiu všetkým signatárskym stranám.

▼M5

PROTOKOL

o vykonávaní alpského dohovoru z roku 1991 v oblasti horského poľnohospodárstva

protokol o horskom poľnohospodárstve

SO ZRETEĽOM na odveké významné postavenie poľnohospodárstva v alpskom regióne a na nepostrádateľný prínos, ktorý tento hospodársky sektor poskytuje a bude naďalej poskytovať zvlášť v horských oblastiach ako hlavný prostriedok na udržiavanie primeranej hustoty obyvateľstva, zásobovanie obyvateľstva potravou, produkciu typických kvalitných výrobkov, zachovanie a udržiavanie vidieckej krajiny, predovšetkým pre jej význam pre cestovný ruch, a takisto ako prostriedok pre ochranu pôdy proti erózii, lavínam a záplavám,

SÚC PRESVEDČENÉ o potrebe zosúladenia hospodárskych záujmov s ekonomickými požiadavkami so zreteľom na zvláštnosti každej oblasti a na významnú úlohu poľnohospodárstva,

UZNÁVAJÚC, že alpský región bude naďalej životne dôležitý predovšetkým pre miestne obyvateľstvo a takisto pre obyvateľstvo ďalších oblastí, a to svojím bohatstvom prírodných zdrojov, svojimi vodnými zdrojmi, svojím poľnohospodárskym potenciálom, historickým a kultúrnym významom, svojimi hodnotami európskeho životného rámca a hospodárskych a záujmových aktivít, ako aj komunikačnými osami, ktoré ním prechádzajú,

SÚC SI VEDOMÉ, že im vo všeobecnom záujme prislúcha úloha zachovať hospodárenie v tradičných vidieckych oblastiach a poľnohospodárstvo, ktoré je prispôsobené miestnym podmienkam a zlučiteľné so životným prostredím, a podporiť ich so zreteľom na menej priaznivé ekonomické podmienky,

V SÚLADE so svojou úlohou uskutočňovať komplexnú politiku ochrany a trvalo udržateľného rozvoja alpského regiónu vyplývajúcou z Dohovoru o ochrane Álp (Alpský dohovor) zo 7. novembra 1991,

KAPITOLA I

VŠEOBECNÉ USTANOVENIA

Článok 1

Ciele

1. Tento protokol stanovuje opatrenia na medzinárodnej úrovni s cieľom zachovať a podporiť horské poľnohospodárstvo, ktoré je prispôsobené územiu a zlučiteľné so životným prostredím; má za cieľ uznať a trvalo zabezpečiť jeho základný prínos pre udržanie obyvateľstva a zachovanie trvalých hospodárskych aktivít predovšetkým výrobou typických kvalitných výrobkov, pre zachovanie prirodzeného životného priestoru, prevenciu prírodných rizík, zachovanie krásy a rekreačnej hodnoty prírodnej a vidieckej krajiny a takisto pre rozvoj kultúrneho života v alpskom regióne.

2. Pri vykonávaní tohto protokolu sa zmluvné strany usilujú o optimalizáciu všetkých funkcií horského poľnohospodárstva.

Článok 2

Zohľadnenie cieľov v ďalších politikách

Zmluvné strany sa tiež zaväzujú zohľadniť ciele tohto protokolu vo svojich ďalších politikách.

Článok 3

Základné záväzky v globálnom hospodárskom rámci

Zmluvné strany sa dohodli na potrebe prispôsobiť poľnohospodársku politiku na všetkých úrovniach požiadavkám trvalého a rovnovážneho rozvoja v súlade s globálnou hospodárskou politikou, aby bolo možné v rámci daných podmienok finančnej politiky:

a) predovšetkým v horských oblastiach podporovať poľnohospodárstvo zlučiteľné so životným prostredím a jeho funkcie všeobecného záujmu v zmysle článku 7 tohto protokolu;

Článok 4

Úloha poľnohospodárov

Zmluvné strany sa zhodli na tom, že poľnohospodárstvo pretvorilo v priebehu storočí krajinu predovšetkým v horských oblastiach a dalo jej historický charakter a kultúrnu hodnotu. Je preto potrebné uznať významné poslanie poľnohospodárov vzhľadom na ich multifunkčné úlohy pri súčasnom i budúcom zachovávaní prírodnej a vidieckej krajiny a zapojiť ich do prijímania rozhodnutí a opatrení pre horské oblasti.

Článok 5

Účasť jednotiek územnej samosprávy

1. Každá zmluvná strana stanoví v existujúcom inštitucionálnom rámci najlepšiu úroveň koordinácie a spolupráce medzi inštitúciami a priamo dotknutými jednotkami územnej samosprávy s cieľom podporiť solidaritu v zodpovednosti, najmä pri využívaní a rozvoji súčinnosti v uplatňovaní politík horského poľnohospodárstva, ako aj vo vykonávaní opatrení, ktoré z nich vyplývajú.

2. V existujúcom inštitucionálnom rámci sú priamo dotknuté jednotky územnej samosprávy príjemcami v jednotlivých štádiách prípravy a realizácie týchto politík a opatrení pri zachovaní svojich právomocí.

Článok 6

Medzinárodná spolupráca

Zmluvné strany sa dohodli na:

c) podpore výmeny znalostí, skúseností a takisto spoločných iniciatív prostredníctvom medzinárodnej spolupráce medzi inštitútmi pre výskum a vzdelávanie, medzi poľnohospodárskymi a ekologickými organizáciami, ako aj medzi médiami.

KAPITOLA II

ŠPECIFICKÉ OPATRENIA

Článok 7

Podpora horského poľnohospodárstva

1. Zmluvné strany sa usilujú o diferencovanie opatrení poľnohospodárskej politiky na všetkých úrovniach podľa jednotlivých miestnych podmienok a o podporu horského poľnohospodárstva so zreteľom na znevýhodnené miestne prírodné podmienky. Je vhodné podporiť predovšetkým tie hospodárske činnosti, ktoré zabezpečujú minimálnu poľnohospodársku aktivitu v extrémnych oblastiach.

2. Prínos, ktorý vo všeobecnom záujme predstavuje horské poľnohospodárstvo pre zachovanie a udržiavanie prírodnej a vidieckej krajiny, ako aj pre prevenciu prírodných rizík, dáva podnet na vhodnú kompenzáciu v rámci zmluvných dohôd viazaných na určené projekty a služby presahujúce všeobecné záväzky.

Článok 8

Územný plán a vidiecka krajina

1. Zmluvné strany sa s ohľadom na prírodnú a vidiecku krajinu zaväzujú zohľadňovať osobitné podmienky horských oblastí v rámci územného plánu, zaberania pôdy, pozemkovej reorganizácie a zlepšenia pôdy.

2. Pre splnenie týchto početných úloh bude v prvom rade potrebné zabezpečiť pre horské poľnohospodárstvo územia nevyhnutné pre poľnohospodársku činnosť prispôsobenú miestnym podmienkam a šetrnú k životnému prostrediu.

3. V tomto kontexte je potrebné zaručiť ochranu alebo obnovenie tradičných zložiek vidieckej krajiny (lesy, okraje lesov, živé ploty, háje, vlhké, suché a neúrodné lúky, vysokohorské pasienky) a ich využitie.

4. Je potrebné prijať osobitné opatrenia na zachovanie poľnohospodárskych budov a tradičných vidieckych architektonických prvkov a takisto na udržanie používaných metód a charakteristických stavebných materiálov.

Článok 9

Metódy hospodárenia ohľaduplné k prírode. Typické výrobky

Zmluvné strany sa zaväzujú prijať všetky potrebné opatrenia na uplatnenie spoločných kritérií s cieľom podporiť v horských oblastiach používanie a propagáciu metód rozpínavého hospodárstva, ktoré rešpektujú prírodu a sú charakteristické pre danú oblasť, a takisto s cieľom chrániť a zhodnotiť typické poľnohospodárske výrobky, ktoré sa odlišujú miestne vymedzenými, jedinečnými a k prírode ohľaduplnými spôsobmi výroby.

Článok 10

Chov prispôsobený miestnym podmienkam a rozmanitosť genetického dedičstva

1. Zmluvné strany sa dohodli, že chov prispôsobený miestnym podmienkam a viazaný na použiteľnú plochu predstavuje dôležitú zložku horského poľnohospodárstva ako zdroj príjmu a zároveň ako prvok určujúci identitu krajiny a kultúry. Je preto vhodné udržať chovné hospodárstvo vrátane tradičných domácich zvierat s jeho rozmanitými charakteristickými druhmi a jeho typickými produktmi; tento chov je nutné prispôsobiť miestnym podmienkam, musí využiť použiteľnú plochu a rešpektovať životné prostredie.

2. V tejto perspektíve je dôležité zaručiť ochranu nevyhnutných poľnohospodárskych, pastvinových a lesných štruktúr s ohľadom na rovnováhu prispôsobenú každému miestu medzi pastvinami a dobytkom, v rámci prijatého rozpínavého pastvinového hospodárstva.

3. Okrem toho je vhodné prijať nevyhnutné opatrenia pre zachovanie rozmanitosti genetického dedičstva hospodárskych zvierat a pestovaných rastlín, a to najmä v oblasti výskumu a popularizácie poľnohospodárstva.

Článok 11

Obchodná propagácia

1. Zmluvné strany sa usilujú o vytvorenie priaznivých podmienok pre komercializáciu výrobkov horského poľnohospodárstva s cieľom zvýšiť ich predaj na mieste a posilniť ich konkurencieschopnosť na vnútroštátnych a medzinárodných trhoch.

2. Propagácia sa zabezpečuje okrem iného pomocou známok overeného označenia pôvodu (appellation d'origine contrôlée) a garancie kvality, ktoré umožňujú ochranu výrobcov a zároveň spotrebiteľov.

Článok 12

Obmedzenie výroby

V prípade obmedzenia poľnohospodárskej výroby sa zmluvné strany usilujú zohľadňovať osobitné požiadavky horských oblastí pre hospodársku činnosť prispôsobenú miestnym podmienkam a zlučiteľnú so životným prostredím.

Článok 13

Komplementarita poľnohospodárstva a lesného hospodárstva

Zmluvné strany sa dohodli na skutočnosti, že komplementarita a čiastočná vzájomná závislosť poľnohospodárstva a lesného hospodárstva v horských oblastiach vyžadujú, aby boli pojaté komplexným spôsobom. V dôsledku toho podporujú:

b) zohľadnenie ochranných, výrobných a rekreačných funkcií, ako aj ekologických a biogenetických funkcií lesov, vo vzťahu s poľnohospodárskymi plochami so zreteľom na špecifickosť miestnych podmienok a súlad s krajinou;

c) zákonnú úpravu pastvinového hospodárstva a nasadenia zveri s cieľom zabrániť neúnosnému poškodeniu lesov a kultúr.

Článok 14

Náhradné zdroje príjmov

Uznávajúc tradičnú dôležitosť rodinnej poľnohospodárskej činnosti v horskom poľnohospodárstve a za účelom jej podpory ako hospodárskej činnosti – hlavnej, doplnkovej alebo vedľajšej – zmluvné strany podporujú tvorbu a rozvoj náhradných zdrojov príjmov v horských oblastiach, zvlášť na podnet a v prospech miestneho obyvateľstva a najmä v sektoroch viazaných na poľnohospodárstvo, akým je lesné hospodárstvo, cestovný ruch a remeselná výroba, v súlade so zachovaním prírodnej a vidieckej krajiny.

Článok 15

Zlepšenie životných a pracovných podmienok

Zmluvné strany podporujú posilnenie a zlepšenie kvality služieb nevyhnutných pre prekonanie nepriaznivých podmienok, ktoré sa dotýkajú osôb zamestnaných v oblasti poľnohospodárstva a lesného hospodárstva horských oblastí, s cieľom spojiť zlepšenie ich životných a pracovných podmienok s hospodárskym a sociálnym rozvojom, ktorý sa prejavuje v iných oblastiach a častiach alpského regiónu. V tomto ohľade by kritériá rozhodovania nemali byť výlučne ekonomické. Toto platí najmä pre spoje, stavby a reštrukturalizáciu poľnohospodárskych príbytkov a budov, kúpu a údržbu technických zariadení a príslušenstva.

Článok 16

Doplnkové opatrenia

Zmluvné strany môžu pre horské poľnohospodárstvo prijať doplnkové opatrenia k opatreniam uvedeným v tomto protokole.

KAPITOLA III

VÝSKUM, VZDELÁVANIE A POSKYTOVANIE INFORMÁCIÍ

Článok 17

Výskum a pozorovanie

1. Zmluvné strany úzko spolupracujú pri podpore a harmonizácii systematického výskumu a pozorovania, ktoré môže pomôcť dosiahnuť ciele tohto protokolu.

2. Podporujú predovšetkým poľnohospodársky výskum špeciálne zameraný na horské poľnohospodárstvo, ktorý sa bude rozvíjať tak, aby čo najlepšie zodpovedal konkrétnym miestnym podmienkam, a ktorý bude začlenený do procesu definovania a overovania cieľov a opatrení poľnohospodárskej politiky; získané výsledky sa aplikujú na vzdelávacie činnosti a činnosti technickej asistencie pre poľnohospodárstvo.

3. Zmluvné strany dbajú na to, aby výsledky systematického výskumu a pozorovania na vnútroštátnej úrovni boli integrované do spoločného systému stáleho pozorovania a poskytovania informácií a sprístupnené verejnosti v existujúcom inštitucionálnom rámci.

4. Čo sa týka rozmanitých horských oblastí a vzhľadom na ciele a opatrenia stanovené týmto protokolom, zmluvné strany zostavia porovnateľnú správu o ekonomickej a sociálnej situácii horského poľnohospodárstva.

5. Správu je nutné pravidelne aktualizovať a musí obsahovať údaje o témach a územiach, ktoré predstavujú osobitné problémy, o účinnosti zavedených opatrení a o plánovaných opatreniach. Prioritne sa spracovávajú údaje, ktoré sa vzťahujú na demografický, sociálny a hospodársky rozvoj v spojení s jednotlivými geografickými, ekologickými a infraštrukturálnymi ukazovateľmi oblastí, a takisto vymedzenie zodpovedajúcich kritérií trvalého a rovnovážneho rozvoja v zmysle Alpského dohovoru a tohto protokolu.

6. Okrem toho sa za prioritné témy považujú témy uvedené v prílohe.

Článok 18

Vzdelávanie a poskytovanie informácií

1. Zmluvné strany podporujú počiatočné a celoživotné vzdelávanie, ako aj poskytovanie informácií verejnosti, a to pokiaľ ide o ciele, opatrenia a vykonávanie tohto protokolu.

2. Zmluvné strany zvlášť podporujú:

a) lepší rozvoj počiatočného a celoživotného vzdelávania, technickej asistencie v oblasti poľnohospodárstva a asistencie v oblasti riadenia podnikov a obchodu, so zreteľom na ochranu prírody a životného prostredia. Ponuka vzdelávania bude štrukturovaná tak, aby podporila zameranie a prípravu na iné alternatívne alebo doplnkové činnosti v sektoroch spojených s poľnohospodárstvom;

3. Okrem toho sa za prioritné témy považujú témy uvedené v prílohe.

KAPITOLA IV

VYKONÁVANIE, KONTROLA A HODNOTENIE

Článok 19

Vykonávanie

Zmluvné strany sa zaväzujú dohliadať na vykonávanie tohto protokolu, pričom prijmú všetky vhodné opatrenia v existujúcom inštitucionálnom rámci.

Článok 20

Kontrola dodržiavania záväzkov

1. Zmluvné strany predkladajú stálemu výboru pravidelné správy o opatreniach prijatých v zmysle tohto protokolu. Správy sa zaoberajú aj otázkou účinnosti prijatých opatrení. Alpská konferencia stanovuje periodicitu správ.

2. Stály výbor preskúma tieto správy s cieľom overenia, či zmluvné strany splnili svoje záväzky vyplývajúce z tohto protokolu. Môže si takisto vyžiadať od príslušných zmluvných strán doplňujúce informácie alebo použiť iné zdroje informácií.

3. Stály výbor vypracuje pre Alpskú konferenciu správu o dodržiavaní záväzkov vyplývajúcich z tohto protokolu zmluvnými stranami.

4. Alpská konferencia sa oboznámi s touto správou. Ak zistí nedodržanie záväzkov, môže prijať odporúčania.

Článok 21

Hodnotenie účinnosti ustanovení

1. Zmluvné strany pravidelne preskúmajú a vyhodnotia účinnosť ustanovení tohto protokolu. Ak je to nevyhnutné pre realizáciu cieľov, pristúpia k prijatiu náležitých pozmeňovacích návrhov tohto protokolu.

2. V existujúcom inštitucionálnom rámci sa na tomto hodnotení podieľajú jednotky územnej samosprávy. Je možné konzultovať aj s mimovládnymi organizáciami činnými v tejto oblasti.

KAPITOLA V

ZÁVEREČNÉ USTANOVENIA

Článok 22

Vzťahy medzi Alpským dohovorom a protokolom

1. Tento protokol je protokolom Alpského dohovoru v zmysle článku 2 a ďalších náležitých článkov dohovoru.

2. Nikto sa nemôže stať zmluvnou stranou tohto protokolu, ak nie je zmluvnou stranou Alpského dohovoru. Odstúpenie od Alpského dohovoru znamená zároveň odstúpenie od tohto protokolu.

3. Keď Alpská konferencia rozhoduje o otázkach týkajúcich sa tohto protokolu, hlasovacie právo majú len zmluvné strany tohto protokolu.

Článok 23

Podpis a ratifikácia

1. Tento protokol je otvorený na podpis signatárskym štátom Alpského dohovoru a Európskeho spoločenstva 20. decembra 1994 a v Rakúskej republike, ktorá je depozitárom, od 15. januára 1995.

2. Tento protokol nadobúda platnosť pre zmluvné strany, ktoré vyjadrili vôľu byť viazané týmto protokolom, tri mesiace odo dňa, keď tri štáty uložia ratifikačnú listinu, listinu o prijatí alebo listinu o schválení.

3. Pre zmluvné strany, ktoré vyjadria vôľu byť viazané týmto protokolom neskôr, nadobúda protokol platnosť tri mesiace odo dňa uloženia ratifikačnej listiny, listiny o prijatí alebo listiny o schválení. Po nadobudnutí platnosti pozmeňovacieho návrhu protokolu sa každá nová zmluvná strana daného protokolu stáva zmluvnou stranou zmeneného protokolu.

Článok 24

Oznámenia

Depozitár oznámi každému štátu uvedenému v preambule a Európskemu spoločenstvu:

c) každý dátum nadobudnutia platnosti;

Na dôkaz toho dolu podpísaní zástupcovia, náležite oprávnení na tento účel, podpísali tento protokol.

Vyhotovené v Chambéry, 20. decembra 1994, v štyroch rovnako platných verziách vo francúzskom, nemeckom, slovinskom a talianskom jazyku, v jedinom exemplári, ktorý sa uloží v štátnom archíve Rakúskej republiky. Depozitár poskytne overenú kópiu všetkým signatárskym stranám.

PRIORITNÉ TÉMY VÝSKUMU A VZDELÁVANIA V SÚLADE S ČLÁNKAMI 17 A 18

Výskum

Vymedzenie a klasifikácia horských oblastí na základe ich nadmorskej výšky, klimatických, geomorfologických, ekonomických a infraštrukturálnych podmienok jednotlivých miest.

Overenie účinkov prijatých opatrení na jednotlivých politických úrovniach rozhodnutia ohľadom horského poľnohospodárstva (EU/SPP – spoločná poľnohospodárska politika, štáty, regióny, jednotky územnej samosprávy) a ekologických funkcií (sociálna a environmentálna zlučiteľnosť).

Hodnotenie ekonomických a ekologických, sociálnych a kultúrnych funkcií poľnohospodárstva a lesného hospodárstva a možností ich rozvoja v kontexte špecifických miestnych podmienok jednotlivých horských oblastí.

Metódy produkcie a výroby, kritériá zlepšenia a kvality poľnohospodárskych produktov v horských oblastiach.

Genetický výskum a technická asistencia pre diferencované zachovanie rozmanitosti druhov hospodárskych zvierat a pestovaných rastlín, prispôsobené miestnym podmienkam a šetrné k životnému prostrediu.

Vzdelávanie

Asistencia a technické, vedecké a socio-ekonomické vzdelávanie pre poľnohospodársku činnosť, ako aj pre potravinárske podniky spracovávajúce produkty tejto činnosti.

Technické a ekonomické riadenie podniku zamerané predovšetkým na diverzifikáciu ponuky produktov a na jednotlivé alternatívy produkcie a príjmov v poľnohospodárstve a mimo tohto sektora.

Podmienky a technické a finančné účinky aplikácie prírodných metód hospodárenia a produkcie šetrných k životnému prostrediu.

Médiá, prezentácia a propagácia informácií podľa zamerania verejnej mienky, politiky a hospodárstva vnútri a za hranicami alpského regiónu.

VYHLÁSENIA V MENE EURÓPSKEHO SPOLOČENSTVA

VYHLÁSENIE EURÓPSKEHO SPOLOČENSTVA TÝKAJÚCE SA ČLÁNKOV 8 A 9 PROTOKOLU O HORSKOM POĽNOHOSPODÁRSTVE

Európske spoločenstvo uznáva zásadu koexistencie ako možnosť poľnohospodárov vybrať si medzi tradičným, ekologickým a geneticky modifikovaným pestovaním v súlade s právnymi záväzkami označovania GMO a/alebo normami čistoty. Príslušné články protokolu o horskom poľnohospodárstve by sa mali podľa toho vykladať.

VYHLÁSENIE EURÓPSKEHO SPOLOČENSTVA TÝKAJÚCE SA ČLÁNKOV 7, 9, 10, 11, 13, 14 A 16 PROTOKOLU O HORSKOM POĽNOHOSPODÁRSTVE

Európske spoločenstvo zohľadňuje, že verejné podporné opatrenia v prospech určitých podnikov musia byť v súlade s pravidlami hospodárskej súťaže stanovenými na základe článkov 36 a 87, 88 a 89 Zmluvy o ES, a nesmú narúšať alebo ohroziť hospodársku súťaž a ovplyvniť obchod medzi zúčastnenými stranami.

▼M6

PROTOKOL O VYKONÁVANÍ ALPSKÉHO DOHOVORU Z ROKU 1991 V OBLASTI DOPRAVY

Protokol o doprave

uvedomujúc si, že na dopravnej politike v alpskom regióne, ktorá by bola založená na zásade trvalej udržateľnosti, majú záujem tak miestni obyvatelia, ako aj obyvatelia iných regiónov a tiež že je potrebné zachovať alpské oblasti ako obývané územie a zároveň ako prírodný a hospodársky región,

v súlade so svojimi povinnosťami vyplývajúcimi z článku 2 ods. 2 a 3 Alpského dohovoru,

v súlade so svojou úlohou vykonávať komplexnú politiku ochrany a trvalo udržateľného rozvoja alpského regiónu, vyplývajúcou z Dohovoru o ochrane Álp (Alpský dohovor) zo 7. novembra 1991,

KAPITOLA I

VŠEOBECNÉ USTANOVENIA

Článok 1

Ciele

1. Zmluvné strany sa zaväzujú k vykonávaniu trvalo udržateľnej dopravnej politiky, ktorá:

c) pomôže znížiť každý vplyv, ktorý by mohol ohroziť úlohu a prírodné zdroje alpského regiónu, ktorého význam prekračuje hranice alpskej oblasti, a jeho prírodné a kultúrne dedičstvo, a pokiaľ to bude možné zabrániť týmto vplyvom;